Source: http://public.mkab.hu/dev/dontesek.nsf/0/6F27857419CA2926C1258449005B7292?OpenDocument
Timestamp: 2020-05-27 06:51:17
Document Index: 11357901

Matched Legal Cases: ['Kúria ', 'Kúria ', 'Bíróság ', 'Bíróság ', 'Kúria ', 'bíróság ', 'Kúria ', 'Bíróság ']

IV/01236/2019
. IV/01236/2019
Az ügy tárgya: A Kúria Kfv.III.37.722/2019. számú végzése elleni alkotmányjogi panasz (építésügyi közigazgatási határozat)
Az indítványozó − az Abtv. 27. § alapján − a Kúria Kfv.III.37.722/2019. számú végzése és a Budapest Környéki Közigazgatási és Munkaügyi Bíróság 44.K.28.021/2018/23. számú ítélete − az Abtv. 26. § (1) alapján − a Közigazgtási Perrendtartásról szóló 2017. évi I. törvény 99. § (1) bekezdése és 118. § (1) bekezdése alaptörvény-ellenességének megállapítását és megsemmisítését kérte az Alkotmánybíróságtól.
Az építésügyi hatóságok - a polgármesteri hivatal településképi bejelentési eljárása alapján, a polgármester jogerős határozatában foglaltakat betartva megépített terasz előtető beépítettséget sértő állapota miatt - kötelezést tartalmazó közigazgatási határozatot hoztak indítványozók tekintetében, akik azt vitatva bírósági pert kezdeményeztek. A Budapest Környéki Közigazgatási és Munkaügyi Bíróság 44.K.28.021/2018/23. számú ítéletével a keresetet elutasította. Az indítványozók a fellebbezés kizártságára tekintettel felülvizsgálati eljárást kezdeményeztek a Kúriánál. A Kúria a támadott döntésével a felülvizsgálati kérelem befogadását megtagadta, mivel a befogadás feltételei nem álltak fenn.
Az indítványozók álláspontja szerint azáltal, hogy a hatóságok és a bíróságok teljesen figyelmenkívül hagyták az emberi tényezőket, az emberi méltóságukat sértő módon jártak el. A bontásra kötelező döntések korlátozzák a tulajdonhoz való jogukat, s a bíróság azáltal, hogy elmulasztotta elvégezni a szükségesség-arányosság tesztjét, a kellő indokolás hiányával együtt a tisztességes eljáráshoz való jogukat sértette meg, a jogorvoslat kizárása pedig az Alaptörvény XXVIII. cikk (7) bekezdésébe ütköző.
Az indítványozók véleménye szerint az ítélet ben hivatkozott Közigazgtási Perrendtartásról szóló 2017. évi I. törvény 99. § (1) bekezdése és 118. § (1) bekezdése olyan mértékben korlátot szab a jogorvoslati út igénybevételének, hogy az Alaptörvény XXVIII. cikk (7) bekezdését sérti..
a közigazgatási perrendtartásról szóló 2017. évi I. törvény 99. § (1) bekezdése és 118. § (1) bekezdése
A Kúria Kfv.III.37.722/2019. számú végzése, a Budapest Környéki Közigazgatási és Munkaügyi Bíróság 44.K.28.021/2018/23. számú ítélete
IV_1236_8_2019_indkieg_anonim.pdf IV_1236_4_2019_indkieg._anonim.pdf